आधुनिक पूंजीवाद के प्रारंभिक दिनों तक पेरिस में एक ही इमारत में धनी गरीब दोनों रहते थे। धनी निचले तल्ले में और गरीब ऊपरी तल्ले में। क्योंकि लिफ्ट की सुविधा नहीं थी। औद्योगिक क्रांति ने इसमें बदलाव ला दिया और सामाजिक संतुलन और परम्परागत जिम्मेदारियों को समाप्त कर दिया। फिर एक ही देश नगर, गांव में दो दुनिया पैदा हो गई। अब तो यह बंटवारा इतना तीखा और गहरा हो गया है कि महानगरों और नगरों में तो साफ-साफ दिखने लगा है। मानसिक रूप से भी इसने विभेदकारी स्थिति की घाटी गहरी कर दी है।